مراجعة لكتاب “عم نتحدث حين نتحدث عن الصداقة”
#000001
“تسأل بسنت كلّا منا عن أكثر صفة يحبها في الناس.
#000002
بسرعة يرد سعيد: الوفاء؛ الوفاء يتيح لك أن تسير في العالم بشعور أنك محمي، وغير قابل للانكسار. يقول فادي إنه لا يعرف الكلمة الدقيقة، لكنه يحب الأشخاص الذين يمكنك دومًا أن تعرف مزاجهم دون أن تُضطَر إلى نزع أقنعتهم واحدًا تلو الآخر، هذا الوضوح، أو الشفافية، أو القدرة على الانكشاف، هو ما يتيح لك أن تأمن لشخص ما. تقول بسنت إنها عن نفسها تحب هؤلاء المستعدين للتضحية؛ ليس لأنهم يسبغون حمايتهم علينا، ولكن لأنه لا معنى أن يختارك شخص ما ومعياره الوحيد هو المكسب، الاستعداد للخسارة، هو ما يجعل أي علاقة إنسانية أكثر من مجرد حسابات. يقول مجدي إنه الحنان؛ لأننا جرحى نحتاج إلى الرعاية. أقول إن رهاني كله على الكرم. تقول مروة إنه الانطلاق، تحب الأشخاص المنطلقين؛ لأن من دونهم نظل سجناء مواطن أقدامنا. تقول هبة إنها المسؤولية؛ لا يمكن أبدًا مصادقة أحد لا يمكن الوثوق بإحساسه بالمسؤولية. تقول يسرا إنها تشعر أننا اخترنا كل الاختيارات بالفعل، وهي لذلك ستعود إلى البديهيات، ما تحبه في أي شخص أن يكون موجودًا. يصفق سعيد، يضحك.”
#000003
إيه هي الصداقة؟ وإزاي الصداقات بتتكون؟ وبداية الصداقة بيكون شكلها إزاي؟ الاهتمامات المشتركة؟ ولا مشاركة المواقف الكبيرة في الحياة؟ هل بيكون انبهار بالشخص؟ ولا إحساس بالأمان والونس؟ إيه هي صفات الصديق؟ وإيه أنواع الصداقة؟ امتى بنقول إن فلان صديق وفلان مش صديق؟ لو عارفين كل حاجة عن بعض؟ ولا إحساس الشخص بالحب والونس عشان يستحمل صعوبة الحياة؟ هل بيكون إحساس بالراحة إن إحنا نقعد مع بعض ساكتين مانتكلمش أو إحساس بالراحة إن إحنا نفضل نرغي طول الوقت؟ هل لما بنتكلم عن الصداقة بنقصد الوفاء؟ الونس؟ العشرة؟ الجدعنة؟ ولا كل ده مع بعض؟
#000004
“عم نتحدث حين نتحدث عن الصداقة” رواية للكاتب بلال علاء، من إصدار “وزيز”، واللي بيهرب فيها الراوي من أزماته ومشاكله لبيوت صحابه ولذاكرته وذكرياته، بلال علاء بيتكلم من خلال رحلة الراوي عن وجود الصحاب وغيابهم، وإزاي بتبدأ الصداقات وإزاي بتنتهي، وإزاي بنبدأ علاقة مع شخص رغم متاهات الواقع واللغة والذاكرة.
#000005
“هل هناك نسخة من الحياة لا تشعر فيها أن شيئًا ما مفقود؟
#000006
يمكن تكون الإشكالية الأولى اللي أحبطت بعض القارئين، هو في تصنيف “عم نتحدث حين نتحدث عن الصداقة” كـ رواية، وده اللي بيخلق توقعات معينة عند القاريء بسردية معينة، وطريقة معينة في الكتابة والأحداث، لكن بنلاقي إن الكتاب هنا عبارة عن مقالات منفصلة ومتصلة في نفس الوقت عن الصداقة، وطريقة الكتابة بيغلب عليها الطابع التحليلي الفلسفي، مع حوارات عشوائية بين الراوي وصحابه عن الحياة والحب والصداقة واللغة ومتاهات الحياة، بطريقة واضحة احيانًا، وغامضة أحيانًا، وفلسفية أحيانًا.
#000008
“تبدو مجموعات الأصدقاء أحيانا أشبه بالبورصة؛ تشتري أسهما معينة بالقدر الكافي لتنضم إليها، وأحيانا تشتري كمية كافية لتكون في مجلس الإدارة، وقد تستثمر كل ما عندك لتكون صاحب القول في حسم الصفقات والاستحواذات المتتالية، وفي موعد ما قد يُنقلَب عليك من قِبل حاملي الأسهم، ويُعيَّن رئيس مجلس إدارة آخر. يجري هذا كله في صمت ودون أي مؤامرات، وفي أغلب الأحيان دون أن ينتبه أي أحد.”
#000009
راوي الحكاية -اللي مابنعرفش اسمه طول الكتاب- بيحكي مواقف وأحداث بتربطه مع صحابه، صحاب موجودين دلوقتي في حياته، وصحاب تانيين مابقوش صحابه، وصحاب لسه مش معروف مصيرهم، وصحاب قريبيين، وصحاب بعاد، وقصص متشابكة كتير مليانة علاقات مختلفة سواء حب أو ارتباط أو جواز أو قرابة، وبنلاقي في آخر الكتاب مخطط معقد جدا اسمه “دليل غابة العلاقات، هتتوه أول ما تشوفه، مخطط/دليل فيه كل أسامي الشخصيات القريبة والبعيدة وإزاي كلهم بيتداخلوا مع بعض، وإزاي دواير العلاقات بتتداخل مع بعض والرابط ما بين كل شخص والتاني زي الصداقة، التوتر، علاقات حب أو جواز، علاقات سابقة، قرابة، واللخبطة والتوتر اللي موجود في “دليل غابة العلاقات” ممكن يكون دليل على اللي بيحصل في عقل الراوي من لخبطة وحيرة وتشتت.
#000010
“لكن ماذا يحدث حين تنهار؟ وما مضاد الصداقة؟ الود المشاعي المسطح أم العداوة العميقة؟ ومتى بالضبط يمكن الحكم على الصداقة بالانتهاء؟ في لحظة شعور بضيق المبنى على ما نتمناه، أم بالتنبه فجأة بنسيان طريق المبنى من الأصل؟”
#000011
رغم عدد الناس الكبير في حياة الراوي، لكن واضح جدا إنه وحيد، بيسمع الناس كويس، بس مش بيحكي غير اللي عايز يحكيه، ده غير إن فيه حكاية مش عارف يحكيها طول الكتاب، وفضل طول الأحداث بيأجلها لحد ما الكتاب خلص، وماكنش عارف يحكيها حتى لدكتورة النفسية.
#000012
طريقة كتابة بلال علاء مختلفة جدا، ومن فكرة عامة جدا زي “الصداقة”، بيتكلم عن حاجات تانية كتير، مواضيع وأفكار مرتبطة بالصداقة، الوحدة والعلاقات والحب والفقد، وعن مفهوم الحياة في المطلق، الحكايات بتكون لطيفة أحيانا، وحزينة أحيانا، زي الحياة بالظبط.
#000013
“الصداقة كالحب، تحدث أو لا تحدث. أقصى ما يمكن الوصول إليه بالعزيمة هو الرفقة الآمنة. تحيط نفسك بمجموعات تقدر على الحديث معها في أمور كثيرة، يصفيها مرور الزمن، لكنك تدرك أن تلك المعرفة الوثيقة والغرق في تفاصيل يومياتكم والمساندة الصادقة هي شيء آخر غير الصداقة، تعرف ذلك لأنك تتذكر أنه في يوم ما، بمصادفة ما، عثرت على صديقك، على صديقتك، هكذا دون تخطيط.”
#000014
في بداية الرواية، هتحس إنك تايه ما بين الشخصيات وأساميهم وتداخلهم مع بعض والأحداث اللي بتربطهم مع بعض، والراوي عارف إن اللخبطة دي هتحصل، بس زيها زي عشوائية الحياة، ومع الوقت وتكملة القراءة، بتحس إنك بتتابع الراوي وشلة صحابه وبتبدأ الأمور تبقى واضحة أكتر وسلسلة أكتر، بس في نفس الوقت بشكل معقد جدا ومربك.
#000015
طريقة الكتابة بتخليك طول الوقت عايز تعرف أكتر عن الشخصيات، وعن الأحداث، وطول الوقت أنت في فضول، القصص أحيانا نهايتها بتكون مفتوحة، وفيه قصص مابنعرفش نهايتها، وقصص بتبدأ في فصل وتكمل في فصل تاني، وشخصيات مابتكملش معانا للآخر، وشخصيات مكملة معانا طول الرواية، وشخصيات بتظهر وتختفي.
#000016
“راحة الصداقة ألا تحس أنك مضطر لإثبات أصالتها مرة تلو الأخرى. وحين تكون مضطرا لإثبات وفائك مرة تلو الأخرى، تنتهي الصداقة وحدها؛ لأنه لم تعد تلك المساحة الأليفة للراحة، بل أصبحت اختبارا عليك أن تعبره كل يوم، تصبح أحد الأشياء التي تهرب منها لا إليها... الصداقة، لا تفترض بالضرورة الموافقة دائما، تحتمل العتاب والمناقشة، لكنها تفترض استبعاد خيار الانسحاب، أو إعادة التفكير الجذري. حين تكون الصداقة مفتوحة على إمكانية الانتهاء، تنتهي.”
#000017
“عم نتحدث حين نتحدث عن الصداقة” مش رواية، ولا خواطر، ولا سيرة ذاتية، هي تعتبر كل ده مع بعض. الراوي اللي بيحكيلنا طول الكتاب مواقف من حياته وحياة صحابه، وبنفهم من السياق إنه بيعاني من مشاكل نفسية وفي بعض فصول الكتاب بنشوف نقاشاته مع دكتورته النفسية، بيحاول يتجاوز اضطراباته بطرق كتير، قد يكون أهمها هو مقابلاته مع صحابه وحواراته معاهم، صحاب مختلفين، وشلل مختلفة، هتتوه وأنت بتقرأ في الأسامي والروابط، بس اللي بيجمع كل ده هو إن كل الأفكار والخواطر والموضوعات والقصص والحكايات محورها الصداقة، بكل ما يمكن أن تحمله الكلمة دي من معنى.
#000018
” – يعني أنت قاعد تحكي لي من ساعتها عن الصداقة؟ دي حكاية عن الصداقة؟
جايز، وجايز تكون حكاية عن الخوف، جايز تكون عن الأمل، جايز تكون عن الامتنان أو القلق، احتمال تكون عن السكوت الإجباري، واحتمال تكون عن الوحدة.”
#000019
12 نصيحة حياة الكبار أو الـ Adult Life محتاجاهم منك
#000021
15 رواية ممكن تقراهم في الأجازة
#000022
إيه الفرق بين الرواية والقصة؟
#000024
10 حاجات هتخليك تشتغل بذكاء وماتضيعش وقتك
في عيد ميلادها.. أبرز المحطات الفنية في مشوار الفنانة الصاعدة مها نصار
في اليوم العالمي للشلل الدماغي هنقولك على 5 أفلام أتكلمت عنه
بمناسبة رجوع المدارس تتصرف إزاي لو عرفت إن ابنك/بنتك بيتعرضوا للتنمر
من نيرة أشرف لـ نورهان حسين.. الرد على الرفض بـ القتل
موضوع مايهمكش 34
#000026
دليلك الكامل لقراية الفنجان
“ريد فلاجز” لو لقيتها في بداية أى علاقة خد ديلك في سنانك وأجري
نصائح عشان تعرف إزاي تـMove On من أي علاقة
إزاي تعرف إنك بتستغل اللي حواليك وأنت مش حاسس؟
#000029
ليه بننجذب ونتعلق بناس توكسيك؟
ساره سمير ويمنى عياد بطلات مصريات حققوا إنجاز رياضي تاريخي
5 أسباب هيخلوك تحب نفسك زي ما أنت وتبطل تستنى تقبل الناس ليك
8 أسباب تخليك تختار تقول الحقيقة دايمًا
#000030